钦定古今图书集成/明伦汇编/氏族典/第153卷 > 袁宗皋
## 钦定古今图书集成/明伦汇编/氏族典/第153卷 > 袁宗皋

按《荆州府志》：“‘宗皋，字仲德，石首人。父恺，广东藩，与弟
宗夔举于乡，时称二凤’。登弘治庚戌进士，兴邸分封
安陆，选充长史。肃宗入继大统，扈跸至良乡，礼部具
仪注，帝谓宗皋曰：‘遗诏嗣帝位，非为皇子’。宗皋举首
加额曰：‘诚如睿谕。次京城，请由中门入。人以周昌目
之。即位后，辅翊益勤，升吏部左侍郎兼学士，旋迁礼’”
部尚书兼文渊阁大学士。卒。赠太子太保，谥《荣襄》。